open-index/open-wikipedia-markdown huggingface dataset:
Takanori Gomi

**Takanori Gomi** (, s. 22. syyskuuta 1978 Kanagawa) on japanilainen vapaaottelija. Hän voitti Shooton kevytsarjan mestaruuden vuonna 2001 tuomariäänin Rumina Satoa vastaan, sekä 2005 Priden kevytsarjan turnauksen tyrmäysvoitolla Hayato Sakuraista. Vuodesta 2010 lähtien Gomi on otellut UFC:ssä.

## Vapaaottelu
### Shooto
Gomi aloitti ammattilaisuransa marraskuussa 1998, kun hän otteli ensimmäisen kerran Hiroshi Tsuruyaa vastaan. Gomi voitti ottelun tuomariäänin. Hän otteli tämän jälkeen kahdeksan ottelua peräkkäin voitokkaasti.

Gomi sai menestyksen myötä otella Shooton kevytsarjan mestaruudesta  Rumina Satoa vastaan, joka oli aiemmin haastanut Caol Unon Shooton välisarjan mestaruudesta. Gomi voitti kolmieräisen mestaruusottelun tuomariäänin. Mestaruuden jälkeen Gomi otteli kaksi ottelua, jotka eivät olleet mestaruudesta. Hän voitti molemmat ottelunsa Leonardo Santosia ja Chris Brennania vastaan tuomariäänin. Joulukuussa 2012 Gomi puolusti ensimmäistä kertaa välisarjan mestaruuttaan Dokonjonosuke Mishimaa vastaan.  -tapahtumassa käyty mestaruuskamppailu päättyi Gomin voittoon toisessa erässä teknisellä tyrmäyksellä. Mestaruusottelun jälkeen hän otteli Nick Ertliä vastaan ei-mestaruusottelun, jonka hän voitti ensimmäisessä erässä käsilukolla. Elokuussa 2003 Gomi puolusti toista kertaa mestaruuttaan, tällä kertaa Joachim Hansenia vastaan. Shooto - 8/10 in Yokohama Cultural Gymnasium - tapahtumassa käyty kamppailu päättyi Gomin tappioon tuomariäänin ja hän menetti välisarjan mestaruutensa.

### Pride
Shooton jälkeen Gomi otteli *Rumble on the Rock 4* -tapahtumassa UFC:n entisen kevytsarjan mestaria B. J. Penniä vastaan. Gomi hävisi kamppailun kuristuksella kolmannessa erässä. Kahdesta tappiosta huolimatta Gomi allekirjoitti sopimuksen PRIDE Fighting Championshipsin kanssa.

Ensimmäisen kamppailunsa Pridessa hän kävi *[[PRIDE Bushido 2]]* -tapahtumassa helmikuussa 2004. Gomi voitti Jadyson Costaa vastaan käydyn kamppailun teknisellä tyrmäyksellä ensimmäisessä erässä.

## Lähteet
Azuma (1899)

**Azuma** () oli keisarillisen Japanin laivaston heinäkuussa 1900 Ateliers et Chantiers de la Loiren telakalla Saint-Nazairessa valmistunut panssariristeilijä. Alus romutettiin vuonna 1945.

## Valmistus
Alus tilattiin 1. lokakuuta 1897 osana vuoden 1896 hankintoja Ateliers et Chantiers de la Loirelta Saint-Nazairesta Ranskasta. Aluksen koneiston toimitti telakan tytäryhtiö St. Denis. Tilatun aluksen nimeksi vahvistettiin *Azuma* 18. lokakuuta 1897. Köli laskettiin 1. helmikuuta 1898. Alus laskettiin vesille 24. kesäkuuta 1899 ja valmistui 28. heinäkuuta 1900.

## Palvelus
*Azuma* osallistui Venäjän–Japanin sotaan. Vuoden 1914 jälkeen se oli koululaivana. Osa aluksen tykeistä poistettiin vuonna 1921, ja loput vuonna 1941. Alus kärsi pahoja vaurioita ilmahyökkäyksessä vuonna 1945, ja sen hylky romutettiin sodan päätyttyä.

## Lähteet
*
*

### Viitteet
Puolan senaatti

**Puolan senaatti** () on Puolan kaksikamarisen parlamentin ylähuone. Senaattiin kuuluu 100 jäsentä, jotka valitaan lohkovaalilla neljän vuoden välein. Senaatti käyttää lainsäädäntövaltaa yhdessä parlamentin alahuoneen Sejmin kanssa.
Teidän jälkeenne

**Teidän jälkeenne** (*Après vous...*) on vuonna 2003 ensi-iltansa saanut Pierre Salvadorin ohjaama elokuva. Se kertoo tarjoilija Antoinesta (Daniel Auteuil), joka puiston kautta oikaistessaan törmää nuoreen Louis’hin (José Garcia), joka on yrittämässä itsemurhaa.

## Arvioita
*Turun Sanomien* Tapani Maskula kirjoitti, ettei elokuva sisällä mitään visuaalisesti huimia oivalluksia, mutta käsikirjoitus on hyvin viilattu ja roolisuoritukset uskottavia ja nautittavia.

## Lähteet
Rakasta jos uskallat

**Rakasta jos uskallat** (*Jeux d’enfants*) on vuonna 2003 ensi-iltansa saanut Yann Samuellin ohjaama ranskalais-belgialainen elokuva, jonka pääosia esittävät Guillaume Canet ja Marion Cotillard. Tarina kertoo aikuistuneista lapsuudenystävistä, naisesta ja miehestä jotka lopultakin tajuavat että heidät on tarkoitettu toisilleen muutenkin kuin vain ystävinä.

## Arvioita
*Turun Sanomien* Tapani Maskula sanoo Samuellin animaatiotaustan näkyvän hänen ensimmäisessä näytelmäfilmissään monina piirrosjaksoina ja keinotekoisten lavastuksien runsaudessa. Tämä musiikkivideomainen käsittelytapa sopii Maskulan mielestä farsseihin, mutta ei vakavasti tarkoitettuun melodraamaan. Näin toteutettuna elokuva tuntuu hänestä vain ”tyhjyyttään tyrkyttävänä mainoksena rakastamisen vaikeudesta ja autuudesta”.

## Lähteet
Tango kolmelle

**Tango kolmelle** (*Three to Tango*) on vuonna 1999 ensi-iltansa saanut Damon Santostefanon ohjaama romanttinen komedia, jonka pääosia esittävät Matthew Perry, Neve Campbell, Dylan McDermott ja Oliver Platt. 

## Juoni
Tarina sijoittuu 1990-luvun lopun Chicagoon. Rikas liikemies (McDermott) luulee arkkitehtiaan (Perry) homoksi ja pyytää tätä tarkkailemaan rakastajattarensa (Campbell) tekemisiä. Arkkitehti rakastuu naiseen, joka kuitenkin niin ikään luulee tätä homoksi.

## Lähteet
Goya (elokuva)

**Goya** (*Goya en Burdeos*) on vuonna 1999 ensi-iltansa saanut Carlos Sauran käsikirjoittama ja ohjaama elokuva taidemaalari Francisco de Goyan elämästä.

## Lähteet
Magneettiventtiili

**Magneettiventtiili** on sähköisesti luodun magneettikentän välityksellä ohjattu venttiili, jolla voidaan ohjata kaasun tai nesteen virtausta.
Tyypillisiä toimintajännitteitä ovat 12 volttia ja 24 volttia tasajännitettä (24V lähinnä teollisuudessa) sekä 230 volttia vaihtojännitettä. 

## Sovelluksia
*Pesukone ja tiskikone
*Puutarhan keinokastelulaitteen yhteydessä
* Pneumatiikka- ja hydrauliikkasylinterit
Rusoposkikerttuli

**Rusoposkikerttuli** (*Setophaga tigrina*) on kerttulien heimoon kuuluva varpuslintu.

## Tuntomerkit
Rusoposkikerttuli on 12–13 senttimetriä pitkä, ja sen siipiväli on 19–22 senttimetriä. Se painaa 9–12 grammaa. Koiraalla on pesimäaikaan ruskea poskilaikku, jota ympäröi keltainen niska ja kaula. Vatasapuoli on keltainen ja siinä on tummia viiruja. Selkäpuoli on oliivinvihreä ja siinä on mustaa raidoitusta. Siivellä on valkoinen alue. Naaraalla on olivinvihreänharmaa pää ja selkä. Kaula, kurkku ja vatsaouli ovat koirasta vaaleammankeltaiset ja vatsan viirutus kapeampaa. Peruspuvussa värit ovat molemmilla sukupuolilla himmeämpiä.

## Levinneisyys
Rusoposkikerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Keski-Amerikassa ja Etelä-Amerikan pohjoisosissa.

## Elinympäristö
Rusoposkikerttulit pesivät havumetsissä. Muuttoaikoina ja talvehtimispaikoilla ne esiintyvät monenlaisissa ympäristöissä.

## Lisääntyminen
Rusoposkikerttuli tekee pesänsä kuusen latvaan. Pesäkuppi tehdään rahkasammalista, kaarnasta, varvuista ja neulasista ja se vuorataan karvoilla ja höyhenillä. Rusoposkikerttuli munii 4–9 valkoista, punaruskeapilkullista munaa.

## Ravinto
Rusoposkikerttuli käyttää ravinnokseen pääasiassa hyönteisiä, mutta talvella myös mettä.

## Lähteet
Iberia (elokuva)

**Iberia** (*Iberia*) on vuonna 2005 ensi-iltansa saanut Carlos Sauran ohjaama musiikkielokuva, joka perustuu säveltäjä Isaac Albénizin Iberia-sarjaan.

## Lähteet
Anteeksianto

**Anteeksianto** on tietoinen ja vapaaehtoinen katkeruudesta, vihasta tai kostonhalusta luopuminen loukkaajaa kohtaan, joka on aiheuttanut vahinkoa. Se sisältää tarkoituksellisen siirtymän negatiivisista tunteista neutraalimpiin tai myötätuntoisempiin asenteisiin ilman, että se välttämättä edellyttää sovintoa, vääryyden selittämistä tai teon unohtamista. Tämä prosessi eroaa pelkästä hyväksymisestä tai kieltämisestä asettamalla etusijalle anteeksiantajan oman sisäisen muutoksen ja eteenpäin siirtymisen ulkoisen oikeuden tai rangaistuksen sijaan.

Psykologisten tutkimusten mukaan anteeksianto korreloi vähentyneen psykologiseen kärsimykseen vähentäen vihaa, ahdistusta ja masennusta sekä lisäten itsetuntoa ja toiveikkuutta tulevaisuutta kohtaan.

Filosofisesti anteeksianto herättää keskustelua sen ehdoista: vaatiiko se loukkaajan katumusta (kuten joissakin hyve-eettisissä näkemyksissä), vai onko se valinnainen ja itseen suuntautuva teko, joka perustuu rationaaliseen kostosta pidättyäytymiseen henkilökohtaisen toimijuuden ja suhteellisen oikeudenmukaisuuden säilyttämiseksi.
Ensimmäisistä periaatteista lähtien anteeksianto toimii koston kierteen katkaisijana, mahdollistaen sopeutuvan vastauksen väärintekoon ilman uhriutumisen tai passiivisuuden tukemista.

Uskonnoissa anteeksianto nähdään usein moraalisena imperatiivina, joka heijastaa jumalallista armoa. Kristinuskossa anteeksianto on keskeinen teologian, pelastusopin ja etiikan periaate, joka esintyy *[[Raamattu|Raamatussa]]* lukuisissa kohdissa.

## Lähteet
Izumo-luokka (panssariristeilijä)

**Izumo-luokka** () oli keisarillisen Japanin laivaston kahden Amstrong Whitworthin 1800- ja 1900-lukujen vaihteessa valmistaman aluksen muodostama panssariristeilijäluokka. Kumpikin aluksista romutettiin vuonna 1947.

## Alukset

## Lähteet
*
*
*

### Viitteet

## Aiheesta muualla
Karl Lindman

**Karl Ferdinand Lindman** (17. kesäkuuta 1874 Tammisaari – 14. helmikuuta 1952 Turku) oli suomalainen fyysikko ja professori. 

Lindmanin vanhemmat olivat postiljooni, suntio, kirkonisäntä Karl Gustaf Lindman ja Johanna Lovisa Lignell. Hän pääsi ylioppilaaksi Turun ruotsalaisesta reaalilyseosta 1892 ja valmistui filosofian kandidaatiksi 1895, maisteriksi 1897, lisensiaatiksi 1902 ja tohtoriksi 1903. Hän opiskeli lisäksi Jenassa ja Leipzigissä sekä teki opintomatkoja Englantiin, Skotlantiin ja Saksaan. 

Lindman toimi ensin matematiikan ja fysiikan opettajana Kuopion ja Hämeenlinnan suomalaisissa lyseoissa 1903-1907 ja sitten ruotsalaisessa normaalilyseossa 1907-1918. Vuodesta 1909 alkaen hän oli myös Helsingin yliopiston fysiikan dosentti ja sovelletun fysiikan laboratorion assistentti. Vuonna 1918 hänestä tuli Turun ruotsalaisen yliopiston fysiikan professori. Hän erosi virasta 1942, mutta hoiti sitä osittaisena vuoteen 1946 saakka. 1918-1942 hän toimi myös matemaattisluonnontieteellisen tiedekunnan dekaanina ja 1921-1929 yliopiston vararehtorina. Lindman julkaisi sähköaaltoja koskevia tutkimuksia alkaen väitöskirjastaan *Über stationäre elektrische Wellen* (1901), mutta tutki myös muun muassa akustiikkaa ja laati useita suomen- ja ruotsinkielellä ilmestyneitä oppikirjoja matematiikasta, kemiasta ja fysiikasta. Hän kirjoitti myös kasvatukseen liittyvistä kysymyksistä ja kuului 1903-1931 *Teknikern* -aikakauskirjan toimituskuntaan. 

Lindmanin puoliso vuodesta 1903 oli Hilma Lovisa Tallqvist (k. 1952).

## Lähteet
*  Sivu 468. 

## Viitteet

## Aiheesta muualla
* Aikalaiskirja 1934. Viitattu 6.3.2013.
Alex Rider & Stormbreaker (elokuva)

**Alex Rider & Stormbreaker** (televisioesityksessä alkuperäisnimellä *Stormbreaker*) on vuonna 2006 ensi-iltansa saanut Geoffrey Saxin ohjaama elokuva. Se perustuu Anthony Horowitzin teinivakooja Alex Riderista kertovan nuortenromaanisarjan samannimiseen ensimmäiseen kirjaan.

## Lähteet
Thomas Gillespie

**Thomas Cunningham Gillespie** (14. joulukuuta 1892 Alvington – 18. lokakuuta 1914 La Bassée) oli brittiläinen soutaja. Hän kilpaili vuoden 1912 kesäolympialaisissa Tukholmassa ja kuului siellä hopeaa miesten kahdeksikossa saaneeseen New Collegen joukkueeseen. Gillespie kaatui ensimmäisessä maailmansodassa.

## Lähteet
Kasuga-luokka

**Kasuga-luokka** () oli keisarillisen Japanin laivaston kahden Ansaldon 1900-luvun alussa valmistaman panssariristeilijän muodostama alusluokka. Alun perin alukset tilasi Italian kuninkaallinen laivasto osana Giuseppe Garibaldi -luokkaa. Italia myi ne vesillelaskun jälkeen Chileä vastaan sotivan Argentiinan laivastolle. Sodan päätyttyä ennen alusten valmistumista Argentiina myi alukset edelleen Japanille, joka oli luomassa Venäjän keisarikunnan laivaston vastapainoksi omaa laivastoaan.

## Alukset

## Lähteet
*

### Viitteet
Miklós Meszéna

**Miklós Meszéna** (14. joulukuuta 1940 Budapest – 29. heinäkuuta 1995 Budapest) oli unkarilainen miekkailija. Hän oli mukana saamassa pronssia säilän joukkuekilpailussa vuoden 1968 kesäolympialaisissa Méxicossa. Hän oli aiemmin sijoittunut siinä joukkueineen viidenneksi kesäolympialaisissa 1964 Tokiossa.

## Lähteet
Sampikalat

**Sampikalat** (Acipenseriformes) on viuhkaeväisiin kuuluva kalalahko. Sampikaloilla on monia alkeellisia piirteitä, ja niitä on esiintynyt jo jurakaudella. Niitä voidaankin pitää elävinä fossiileina.

## Taksonomia ja anatomia
Varhaisimmat sampikaloihin kuuluvat fossiilit on ajoitettu jurakaudelle. Ainoastaan fossiileista tunnettuja heimoja, jotka ovat eläneet jurakaudella, on kaksi: Chondrosteidae ja Peipiaosteidae. Nykyään lahkossa elää kaksi heimoa, sammet (Acipenseridae) ja lapasammet (Polyodontidae), joihin kuuluu noin 27 lajia. Sampikaloilla on alkeellisille kalalahkoille tyypillisiä piirteitä, kuten hyvin rustoinen tukiranka, suomuttomuus sekä pyrstöevän, leukojen ja ruuansulatuskanavan rakenteet. Sampikalojen ruumista suojaavat vinoneliönmuotoiset luulevyt. Lahkon suurin laji, kitasampi, on maailman kookkain viuhkaeväinen makeanveden kala.

## Lähteet
Kazimierz Barburski

**Kazimierz Zygfryd Barburski** (7. elokuuta 1942 Łódź – 26. toukokuuta 2016) oli puolalainen miekkailija. Hän oli mukana saamassa pronssia kalvan joukkuekilpailussa vuoden 1968 kesäolympialaisissa Méxicossa. Lisäksi hän kuului siinä kuudenneksi jääneeseen joukkueeseen Münchenin kesäolympialaisissa 1972.

## Lähteet

## Aiheesta muualla
Viimeinen kierros

**Viimeinen kierros** (*Last Orders*) on vuonna 2001 ensi-iltansa saanut Fred Schepisin käsikirjoittama ja ohjaama brittiläis-saksalainen elokuva, joka perustuu Graham Swiftin samannimiseen Booker-palkittuun romaaniin.

## Juoni
1980-luvun Etelä-Lontoossa vanha lihakauppias kuolee, ja häntä jäävät suremaan lesken ohella vuosikymmenien aikaiset pubikaverit. Vainajan viimeinen tahto oli tulla tuhkatuksi ja sirotelluksi mereen Margatessa. Elokuva kuvaa ystäväjoukon vaiheikasta siirtymistä tälle tapahtumapaikalle.

## Rooleissa

## Lähteet
Fujiyama (1864)

**Fujiyama** () oli New Yorkissa vuonna 1864 vesillelaskettu höyryfregatti, jonka Tokugawa-shōgunaatti tilasi hieman ennen Meiji-restauraatiota. Alus liitettiin Boshin-sodan päätyttyä keisarillisen Japanin laivastoon. Alus myytiin 1896 romutettavaksi.

## Valmistus
Tokugawa-shōgunaatti tilasi 1862 aluksen kahden höyryfregatin ja yhden tykkiveneen tilauksessa Yhdysvalloista. Yhdysvaltojen pysytellessä puolueettomana Shimonosekin taistelussa, alusten valmistus viivästyi ja lopulta tilaus peruutettiin lukuun ottamatta *Fujiyamaa*, jonka rakennustyöt oli jo aloitettu. Shōgunaatti vastaanotti aluksen 7. joulukuuta 1866 Jokohamassa.

## Palvelus
Meiji-restauraation toteuduttua alus liitettiin heinäkuussa 1869 vastaperustettuun keisarillisen Japanin laivastoon, joka luokitteli 15. marraskuuta 1871 aluksen 4. luokan sotalaivaksi ja 3. luokan sotalaivaksi 20. marraskuuta 1874, minkä jälkeen alus oli koululaivana. Alus poistettiin palveluksesta 10. toukokuuta 1889. Alus oli muutaman kuukauden Kuren laivastoarsenaalissa kasarmina ennen kuin se myytiin romutettavaksi elokuussa 1896.

## Lähteet
*

### Viitteet
Operaatio RY

**Operaatio RY** oli toisessa maailmansodassa Japanin suunnitelma valloittaa Naurun ja Banaban saaret niiden huomattavien fosfaattiesiintymien takia. Operaation suunnittelu alkoi huhtikuussa 1942 ja alun perin suunnitelma oli tarkoitus toteuttaa 10. toukokuuta yhdessä Korallimeren taisteluun johtaneen operaatio Mon kanssa, mutta ensimmäinen yritys vallata saaret epäonnistui 15. toukokuuta mennessä. Operaatio toteutettiin myöhemmin onnistuneesti 29.–30. elokuuta 1942 välisenä aikana.
Wilbur

**Wilbur** (*Wilbur Wants to Kill Himself*) on vuonna 2002 ensi-iltansa saanut Lone Scherfigin ohjaama tanskalais-skotlantilainen elokuva. 

## Juoni
Tarinassa nuori mies Harbour ja hänen itsetuhoisuuteen taipuvainen veljensä Wilbur perivät isävainajansa kirja-antikvariaatin Glasgow’ssa. He alkavat tavata uusia ihmisiä, kuten Alice-rouvaa ja tämän tytärtä Marya, joka voisi helpottaa Wilburin ongelmia.

## Lähteet

## Aiheesta muualla
* Elokuvan arvio Film-O-Holic-sivustolla
Tom Gabriel Fischer

**Thomas Gabriel Fischer** (s. 19. heinäkuuta 1963) alias **Tom G. Warrior** on sveitsiläinen laulaja ja kitaristi. Hänet tunnetaan parhaiten avant-garde metal-yhtye Celtic Frostin perustajajäsenenä. Fischer perusti Celtic Frostin yhdessä Steve Warriorin kanssa vuonna 1984. Celtic Frost hajosi vuonna 1993, mutta kasattiin uudelleen vuonna 2001 ja toimi vuoteen 2008. 

Jo ennen Celtic Frostia Fischer soitti yhtyeessä Hellhammer, jonka hän perusti vuonna 1982. Celtic Frostin ensimmäisen hajoamisen jälkeen Fischer perusti yhtyeen Apollyon Sun, joka toimi vuosina 1995-2001. Celtic Frostin toisen hajoamisen jälkeen Fischer perusti yhtyeen Triptykon, joka on toiminut vuodesta 2008 lähtien.

*[[Guitar World]]* -lehti valitsi Fischerin "100 Greatest Heavy Metal Guitarists of All Time"-listalla sijalle 32.

Fischer on kasvissyöjä, eikä hän käytä päihteitä.

## Lähteet
Eduard Matusevitš

**Eduard Antonovits Matusevitš** (; s. 16. marraskuuta 1937 Minsk) on entinen neuvostoliittolainen pikaluistelija, kansallisuudeltaan valkovenäläinen. 

Euroopan mestaruuskilpailuissa Matusevitš saavutti kultaa vuonna 1965, pronssia 1967 ja hopeaa 1968.

Matusevitš osallistui 1&nbsp;500 metrille talviolympialaisiin Innsbruckissa 1964 sijoittuen kuudenneksi ja Grenoblessa 1968 sijoittuen kahdeksanneksi.

Kansallisissa mestaruuskilpailuissa Matusevitš saavutti yhteispisteissä kultaa vuosina 1964–1966 ja 1968.

Parhaat lajikohtaiset tulokset: 
*500 m – 40.6 (1968)
*1 500 m – 2:04.5 (1968)
*5 000 m – 7:35.1 (1965)
*10 000 m – 15:43.6 (1968)

## Lähteet
Tora Larsson

**Alma Viktoria "Tora" Larsson** (12. maaliskuuta 1891 Kristinehamn – 1. syyskuuta 1919 Tukholma) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa ja jäi naisten kymmenen metrin kerroshypyissä kahdeksannelle sijalle.

## Lähteet
Francesco Gargano

**Francesco Gargano** (5. toukokuuta 1889 Grammichele, Catania, Italia – 29. lokakuuta 1975 Göteborg, Länsi-Götanmaa, Ruotsi) oli italialainen miekkailija. Hän kuului säilässä kultaa voittaneeseen joukkueeseen vuoden 1920 kesäolympialaisissa Antwerpenissä. Samoissa kisoissa hän jäi säilän yksilökilpailussa 11. sijalle.

## Lähteet
English Vinglish

**English Vinglish** on vuonna 2012 ilmestynyt Gauri Shinden ohjaama intialainen draamakomediaelokuva. Se ilmestyi sekä hindin- että tamilinkielisenä versiona ja dubattuna teluguksi. Pääroolia näyttelee Sridevi, joka teki ylistetyn paluun hindinkieliseen elokuvateollisuuteen 15 vuoden jälkeen ja tamilinkieliseen elokuvateollisuuteen 26 vuoden jälkeen. *English Vinglish* menestyi Intiassa ja ulkomailla.

Elokuva kertoo kotirouva Shashi Godbolesta, joka ilmoittautuu englannin kielen kurssille oppiakseen kieltä ja saadakseen kunnioitusta aviomieheltään ja tyttäreltään.

## Näyttelijät

## Soundtrack
### Hindi

### Tamili

## Palkinnot
;Filmfare Awards
* Paras esikoisohjaus – Gauri Shinde

;International Indian Film Academy Awards
* Paras esikoisohjaus – Gauri Shinde

;Screen Awards
* Lupaavin esikoisohjaus – Gauri Shinde

;Stardust Awards
* Paras draamanäyttelijätär – Sridevi
* Paras esikoisohjaus – Gauri Shinde

;Zee Cine Awards
* Lupaavin esikoisohjaus – Gauri Shinde

;Producers Guild Film Awards
* Paras esikoisohjaus – Gauri Shinde

;Hello Magazine Hall of Fame Awards
* Vuoden huomattava suoritus – Sridevi

## Lähteet

## Aiheesta muualla

* Virallinen sivusto 
* 
*
Peter Schlütter

**Peter Schlütter** (25. marraskuuta 1893 Kööpenhamina – 6. huhtikuuta 1959 Kööpenhamina) oli tanskalainen purjehtija. Hän kilpaili vuoden 1928 kesäolympialaisissa Amsterdamissa ja oli siellä mukana saamassa *Hi-Hillä* hopeaa kuuden metrin luokassa.

## Lähteet
Noah (vuoden 2014 elokuva)

**Noah** on vuonna 2014 ensi-iltansa saanut Darren Aronofskyn ohjaama yhdysvaltalainen elokuva, jonka on käsikirjoittanut Aronofsky ja John Logan. Elokuvan pääosissa ovat Russell Crowe, Anthony Hopkins, Jennifer Connelly, Douglas Booth, Logan Lerman, Emma Watson ja Ray Winstone. 

Elokuvan ensi-ilta oli Yhdysvalloissa 28. maaliskuuta 2014 ja Suomessa 4. huhtikuuta 2014.

Elokuva kertoo Raamattuun löyhästi perustuvan tarinan Nooasta, joka saa Jumalalta tehtäväkseen rakentaa arkin. Sen avulla hänen tulee pelastaa viattomat eläimet tulevalta vedenpaisumukselta.

## Näyttelijät

## Lähteet

## Aiheesta muualla
* Virallinen sivusto  
* 
* ''Noah'' Box Office Mojossa 
* ''Noah'' Rotten Tomatoesissa 
* ''Noah'' Metacriticissä
Sture Stork

**Sture Henrik Stork** (25. heinäkuuta 1930 Saltsjöbaden – 27. maaliskuuta 2002 Trångsund) oli ruotsalainen purjehtija. Hän voitti 5.5mR-luokassa kultaa *Rush V:llä* vuoden 1956 kesäolympialaisissa Melbournessa ja sai lisäksi hopeaa *Rush VII:llä* vuoden 1964 kesäolympialaisissa Tokiossa.

## Lähteet
Sosva (Berjozovon piiri)

**Sosva** (, mansiksi ?) on taajama Berjozovon piirin keskiosissa Obin sivujoki Severnaja Sosvan varrella, Hanti-Mansian autonomisen piirikunnan länsiosissa Venäjällä.

Sosvan taajama on Berjozovon piirin  3&nbsp;856 asukkaan (2010) Saranpaulin maalaiskunnan 2. suurin taajama. Alueella asuu manseja. Vuonna 2011 taajamassa asui 912 asukasta.

Taajaman alueella on muun muassa kalastusta ja kalanjalostusta, kansatieteellinen museoalue *Naiortyr Maa*  ja sääasema (asemakoodi 23625).

Tieyhteydet ovat puutteelliset; kesäaikaan jokea pitkin ja helikopterikyytien avulla pidetään tarvittaessa yhteyksiä kaupunkeihin.

## Lähteet

## Aiheesta muualla
* Saranpaulin maalaiskunta Berjozovon piirin sivustolla  (berezovo.ru)
* Weather in Sosva
Muukalainen (kappale)

”**Muukalainen**” on Kristiina Wheelerin single vuodelta 2013. Kappale sai radioensisoittonsa YleX-kanavalla 4. maaliskuuta, kun toimittaja Venla Kokkonen soitti sen juontamassaan *Uuden musiikin aamuvuorossa*. Digitaalisesti single julkaistiin 8. maaliskuuta 2013, samana päivänä julkaistaan myös kappaleesta tehty musiikkivideo. Single on myös Wheelerin ensimmäinen julkaisu Sony Music -levy-yhtiön alaisuudessa.

## Kappaleet
#

## Listasijoitukset

## Lähteet
Elokuvavuosi 2014

**Elokuvavuosi 2014** käsittelee vuoden 2014 aikana ensi-iltansa saaneita elokuvia ja elokuvamaailman merkittäviä tapahtumia.

## Eniten tuottaneet elokuvat

## Tapahtumia
### Palkintogaaloja
*BAFTA-gaala 2014
*Golden Globe-gaala 2014
*Oscar-gaala 2014
*Screen Actors Guild Awards 2014
*Primetime Emmy 2014

### Elokuvajuhlia
*Cannesin elokuvajuhlat 2014

## Ensi-iltoja
### Tammi&ndash;maaliskuu

### Huhti&ndash;kesäkuu

### Heinä&ndash;syyskuu

### Loka&ndash;joulukuu

## Lähteet

## Aiheesta muualla

* 
*
Brian Ledbetter

**Brian Richard Ledbetter** (s. 18. marraskuuta 1963 San Diego, Kalifornia) on yhdysvaltalainen entinen purjehtija. Hän sai vuoden 1992 kesäolympialaisissa Barcelonassa Finnjolla-luokassa hopeaa. Tätä ennen hän oli jäänyt siinä kymmenennelle sijalle vuoden 1988 kesäolympialaisissa Soulissa.

## Lähteet
Oscar Mathisen -palkinto

Vuodesta 1959 norjalainen Oslon Luisteluklubi on lahjoittanut vuosittain 1900-luvun alun huippuluistelijan Oscar Mathisenin nimellä tunnetun palkinnon maailman parhaalle pikaluistelijalle. Palkinnon perustana ovat siis vuosittaiset tapahtumat, kuten olympialaiset, MM-kisat, EM-kisat, jos ne on järjestetty kyseisenä vuonna. Palkinnoksi voittaja saa pienoismallin Oscar Mathisenin patsaasta.

Palkinto voitiin myöntää vain kerran luistelijalle vuoteen 1967. Naisille palkintoa ei voitu myöntää vuoteen 1987 asti. Palkinnon voittajia ovat olleet muun muassa Yhdysvaltain Eric Heiden, joka voitti neljä kertaa eli vuosina 1977–1980. Häntä ennen kolme kertaa vuosina 1970–1972 Alankomaiden Ard Schenk, vuosina 1990, 1991, 1994 Norjan Johann Olav Koss ja vuosina 1995–1997 Saksan Gunda Niemann-Stirnemann.

## Vuosittaiset palkinnonsaajat

* 1959:  Knut Johannesen
* 1960:  Boris Stenin 
* 1961:  Henk van der Grift 
* 1962:  Jonny Nilsson
* 1963:  Nils Egil Aaness
* 1964:  Ants Antson 
* 1965:  Per Ivar Moe
* 1966:  Kees Verkerk 
* 1967:  Kees Verkerk
* 1968:  Fred Anton Maier 
* 1969:  Dag Fornæss 
* 1970:  Ard Schenk 
* 1971:  Ard Schenk 
* 1972:  Ard Schenk 
* 1973:  Göran Claeson 
* 1974:  Sten Stensen 
* 1975:  Jevgeni Kulikov
* 1976:  Sten Stensen  
* 1977:  Eric Heiden 
* 1978:  Eric Heiden 
* 1979:  Eric Heiden 
* 1980:  Eric Heiden

* 1981:  Amund Sjøbrend 
* 1982:  Tomas Gustafson 
* 1983:  Rolf Falk-Larssen 
* 1984:  Gaétan Boucher 
* 1985:  Hein Vergeer 
* 1986:  Geir Karlstad 
* 1987:  Nikolai Guljajev 
* 1988:  Tomas Gustafson 
* 1989:  Leo Visser 
* 1990:  Johann Olav Koss 
* 1991:  Johann Olav Koss  
* 1992:  Bonnie Blair 
* 1993:  Falko Zandstra 
* 1994:  Johann Olav Koss 
* 1995:  Gunda Niemann 
* 1996:  Gunda Niemann 
* 1997:  Gunda Niemann
* 1998:  Ådne Søndrål
* 1999:  Rintje Ritsma 
* 2000:  Gianni Romme 
* 2001:  Hiroyasu Shimizu 
* 2002:  Jochem Uytdehaage

* 2003:  Anni Friesinger 
* 2004:  Chad Hedrick 
* 2005:  Shani Davis
* 2006:  Cindy Klassen 
* 2007:  Sven Kramer 
* 2008:  Jeremy Wotherspoon 
* 2009:  Shani Davis 
* 2010:  Martina Sáblíková 
* 2011:  Bob de Jong 
* 2012:  Christine Nesbitt 
* 2013:  Ireen Wüst 
* 2014:  Jorrit Bergsma 
* 2015:  Brittany Bowe
* 2016:  Ted-Jan Bloemen
* 2017:  Sven Kramer 
* 2018:  Håvard Holmefjord Lorenzen
* 2019:  Kjeld Nuis
* 2020:  Natalia Voronina
* 2021:  Nils van der Poel
* 2022:  Nils van der Poel
* 2023:  Jordan Stolz
* 2024:  Jordan Stolz

## Lähteet
* https://snl.no/Oscarstatuetten_-_Prisvinnere
Rodrigo Garza

**Rodrigo Garza Barbero** (s. 3. joulukuuta 1979 Madrid) on espanjalainen entinen maahockeypelaaja. Hän kuului vuoden 2008 kesäolympialaisissa Pekingissä hopeaa saaneeseen joukkueeseen. Kesäolympialaisissa 2000 Sydneyssä hän sijoittui joukkueineen yhdeksänneksi ja kesäolympialaisissa 2004 Ateenassa neljänneksi.

Lisäksi Garza oli muun muassa mukana saamassa pronssia maahockeyn maailmanmestaruuskilpailuissa 2006. Hän voitti joukkueineen lajin Euroopan-mestaruuden 2005.

## Lähteet
Noah

**Noah** tarkoittaa seuraavia:

* Nooa (*engl. Noah*), Raamatun henkilö
* Noah, miehen etunimi muun muassa suomenruotsalaisessa kalenterissa
* *[[Noah (albumi)|Noah]]*, Bob Segerin musiikkialbumi
* *[[Noah (vuoden 2014 elokuva)|Noah]]*, yhdysvaltalainen vuoden 2014 elokuva
* *[[Noah (televisioelokuva)|Noah]]*, yhdysvaltalainen vuoden 1998 TV-elokuva
* Noah, sukunimenä:
** Bey Noah (s. 1995), japanilais-yhdysvaltalainen potkunyrkkeilijä ja karateka
** Joakim Noah (s. 1985), ranskalais-yhdysvaltalainen koripalloilija
** John Noah (1927–2015), yhdysvaltalainen jääkiekkoilija
** Trevor Noah (s. 1984), eteläafrikkalainen koomikko ja televisioesiintyjä
** Yannick Noah (s. 1960), ranskalainen tennispelaaja.
Panelianlahti

**Panelianlahti** oli Pohjanlahdella nykyisten Euran ja Eurajoen kuntien alueella sijainnut muinainen merenlahti. Nykyisin sen paikalla on laaja Panelian kylän länsipuolella levittäytyvä viljelysaukea.  

## Pronssikausi
Pronssikaudella Satakunnan asutuksen merkittävin keskittymä syntyi Panelianlahden rannoille Pyhäjärvestä alkunsa saaneen Eurajoen suun ympäristöön. Muinaiset asukkaat jättivät jälkeensä yli 200 nykyään tunnettua röykkiöhautaa eli hiidenkiuasta. Missään muualla Suomessa ei hautaröykkiöitä tiedetä rakennetun yhtä tiheästi. Hiidenkiukaista tunnetuin on Panelian eteläpuolella sijaitseva Kuninkaanhauta, joka on myös yksi Pohjoismaiden suurimmista pronssikautisista röykkiöhaudoista.

Panelianlahden ympäristön asutus päättyi esiroomalaisen rautakauden alkupuolella noin 500 eaa., kun merialue oli maankohoamisen johdosta soistunut kalastus- ja kulkukelvottomaksi. Mataloitumisen arvellaan alkaneen noin 800 eaa. Alueen väestö siirtyi todennäköisesti hieman sisämaahan päin Euran ja Kauttuan seuduille Pyhäjärven pohjoispuolelle. Paikalle syntyi myöhemmin Länsi-Suomen vaurain rautakautinen kulttuuri.

## Myöhemmät vaiheet
Entisen Panelianlahden ympäristö asutettiin uudelleen 1200-luvulla, jolloin myös nykyinen Panelian kylä sai alkunsa. 1800-luvun puolivälissä alettiin vuosisatojen kuluessa soistunutta muinaislahtea raivata pelloksi. Nykyään Panelianlahden paikalla on kymmenien neliökilometrien laajuinen viljelysaukea, joka sijaitsee pääosin entisen Kiukaisten kunnan alueella Irjanteen ja Panelian kylien välissä.

## Lähteet
*Euran kulttuuriympäristöohjelma (s. 8)
*Euran kunta, Tiivistelmä Euran esihistoriasta

### Viitteet
Stadin ammatti- ja aikuisopisto

**Stadin ammatti- ja aikuisopisto** (**Stadin AO**) on helsinkiläinen ammattillinen oppilaitos, joka aloitti toimintansa 1. tammikuuta 2013. Oppilaitos syntyi, kun Helsingin palvelualojen (Helpa), sosiaali- ja terveysalan (Hesote) sekä tekniikan alan oppilaitokset (Heltech) yhdistettiin. Opiskelijoita on lähes 22&nbsp;000 ja henkilöstöä noin tuhat. Stadin AO on Suomen suurin ammatillista peruskoulutusta, täydennyskoulutusta, oppisopimuskoulutusta sekä nivelvaiheen koulutusta järjestävä oppilaitos. Oppilaitoksen johtavana rehtorina toimii Maria Sarkkinen, lisäksi jokaisella viidellä kampuksella on oma rehtorinsa.

Stadin ammatti- ja aikuisopisto tarjoaa laaja-alaisesti nuorten ja aikuisten ammatillista peruskoulutusta. Opetusta on viidellä toimialalla: hyvinvointialalla, palvelu- ja viestintäalalla, tekniikan ja asennuksen alalla, tekniikan ja logistiikan alalla sekä aikuiskoulutuksessa. Aikuisopisto tarjoaa opetusta hyvinvointialalla, palvelu- ja viestintäalalla sekä tekniikan alalla. Oppilaitoksessa tarjotaan nuorten ja aikuisten koulutuksen lisäksi nivelvaiheen koulutusta, täydennyskoulutusta ja oppisopimuskoulutusta  sekä nuorten työpajatoimintaa. Tutkintoon valmentavaa koulutusta (TUVA) tarjotaan kahdeksassa toimipisteessä.

## Toimipaikat
Stadin ammatti- ja aikuisopistolla on 14 toimipistettä ympäri Helsinkiä.

* Abraham Wetterin tien toimipaikka, Herttoniemi
** Kone- ja tuotantotekniikka
** Rakennusala
* Hattulantien toimipaikka, Vallila
** Sosiaali- ja terveysala: lähihoitajat, välinehuoltoala
** Kymppiluokat
** Strada
** Perusopetuksen valmistava opetus
** Mediakylpylä nuorten työpaja
* Holkkitien toimipaikka, Roihupelto
** Logistiikka-ala
** Metalliverstas
* Ilkantien toimipaikka, Pohjois-Haaga
** Autoala
* Kullervonkadun toimipaikka, Käpylä
** Laboratorioala
** Media-ala ja kuvallinen ilmaisu: julkaisutuotanto ja painoviestintä
** Prosessiteollisuus

* Meritalon toimipaikka, Merihaka
** Hius- ja kauneudenhoitoala
** Tekstiili- ja muotiala
* Muotoilijankadun toimipaikka, Arabia
** Media-ala ja kuvallinen viestintä
** Audiovisuaalinen viestintä ja kuvallinen ilmaisu
* Myllypuron toimipaikka, Myllypuro
** Puhtaus- ja kiinteistöpalveluala (kiinteistönhoito)
** Rakennusala (korjausrakentaminen)
** Pintakäsittelyala
* Prinsessantien toimipaikka, Roihuvuori
** Elintarvikeala
** Ravintola- ja cateringala
** Matkailuala
* Pälkäneentien toimipaikka, Vallila
** Sähköala
** Turvallisuusala
* Savonkadun toimipaikka, Pasila
** Hius- ja kauneudenhoitoala

* Sturenkadun toimipaikka, Vallila
** Maanmittausala
** Puuteollisuuden ala
** Teknisen suunnittelun ala
** Sähkö- ja automaatioala
** Talotekniikka
** Tieto- ja tietoliikennetekniikka
** Taideteollisuusala (verhoilu- ja sisustus)
* Teollisuuskadun toimipaikka, Vallila
** Sosiaali- ja terveysala
** Turva-ala
** Kasvatusala
** Työelämä- ja oppisopimuspalvelut
** Osaamiskeskus
* Vilppulantien toimipaikka, Malmi
** Hammastekniikan ala
** Sosiaali- ja terveydenhoitoala (lähihoitajat)
** Hius- ja kauneudenhoitoala (kauneus)
** Lääkeala

## Lähteet

## Aiheesta muualla
* Oppilaitoksen kotisivut
* Oppilaitoksen YouTube-kanava
SaferGlobe

**SaferGlobe** on vuonna 2010 perustettu itsenäinen ja puolueeton rauhan ja turvallisuuden yhdistyspohjainen tutkimuslaitos eli ajatushautomo. SaferGlobe pyrkii toiminnassaan tuottamaan tietoa ja kehittämään välineitä rauhan ja turvallisuuden edistämiseksi.

SaferGloben hankkeet ovat käsitelleet rauhanrakentamista, ase- ja sopimusvalvontaa sekä turvallisuuden ulottuvuuksia. Suurin yksittäinen SaferGloben hanke on ollut Euroopan komission rahoittama EU:n konfliktinehkäisykykyjen vaikutavuuden kehittämistä käsitellyt Horisontti 2020-projekti. Muut SaferGloben hankkeet ovat käsitelleet muun muassa konfliktisensitiivistä liiketoimintaa haurailla alueilla, vammaisuutta ja laajaa turvallisuutta ETYJin toiminnassa ja ydinterrorismin vastaisen globaalialoiteen arviointia. 

SaferGlobe julkaisee muun muassa raportteja ja lyhyitä policy briefejä. Osana asevalvontaa koskevaa työtään SaferGlobe pitää yllä verkosta löytyvää Suomen asevalvontaraporttia sekä sen osana tietokantaa Suomen aseviennistä. Raportti on herättänyt keskustelua muun muassa aseiden loppukäytön valvonnasta ja Suomesta vietyjen aseiden mahdollisuudesta päätyä käyttöön konfliktialueilla. Raportin mukaan Suomen jotkin aseviennit ovat mahdollisesti rikkoneet EU:n yhteisiä asevientikriteerejä. Vuoden 2015 raportissaan ajatushautomo nosti esiin Suomen aseviennin Saudi-Arabiaan, joka on osallisena Jemenissä käynnissä olevassa konfliktissa.

SaferGlobe on usein kommentoinut mediassa asekauppaan liittyviä asioita, mutta myös muita tutkimusalansa teemoja. SaferGlobe asiantuntijat ovat olleet kuultavina myös eduskunnassa, lisäksi SaferGlobe on järjestänyt koulutuksia. SaferGlobe on ainoa suomalainen jäsen EU:n aseiden leviämisen estämisen ja aseistariisunan verkostossa (EU Non-Proliferation and Disarmament Consortium). SaferGlobe on jäsen myös ETYJin ajatushautomoiden ja akateemisten instituutioiden verkostossa (OSCE Network of Think Tanks and Academic Institutions) sekä Norjan ulkopoliittisen instituutin johtamassa kansainvälisessä rauhanoperaatioiden tehokkuutta tarkastelevassa verkostossa (Effectiveness of Peace Operations Network, EPON).

SaferGloben toiminnanjohtaja on Maria Mekri. Hallituksen puheenjohtajana toimii Sirpa Virta. SaferGloben hankkeita ja toimintaa ovat rahoittaneet Euroopan komissio, Suomen ulkoministeriö, Suomen oikeusministeriö, Norjan ulkoministeriö, useat rauhanjärjestöt ja ihmisoikeusjärjestöt sekä säätiöt.

## Lähteet

## Aiheesta muualla
* SaferGlobe
Håkan Lindberg

**Håkan Lindberg** (24. toukokuuta 1898 Joroinen – 19. elokuuta 1966 Helsinki) oli suomalainen hyönteistieteilijä. Hän oli Helsingin yliopiston ylimääräinen professori vuodesta 1954. Hän teki tutkimusmatkoja muun muassa Välimeren maihin ja Itä-Atlantin saarille. Hän tutki erityisesti nivelkärsäsiä ja kovakuoriaisia.

## Lähteet

## Aiheesta muualla
* Luomus.fi
Valter Lindberg

**Valter Rafael Lindberg** (6. huhtikuuta 1897 Tammisaari – 5. helmikuuta 1976 Helsinki) oli suomalainen tilastotieteilijä. Hän oli Helsingin yliopiston dosentti vuosina 1936–1951, Tilastollisen päätoimiston yliaktuaari 1929–1934, osastonjohtaja 1934–1953, ylijohtaja vuodesta 1953. Hänelle myönnettiin professorin arvonimi 1947. Lindbergin puoliso oli Marta Cecilia Lindroos, heidän pojastaan Sten Valter Lindbergistä (s. 1926) tuli lääkäri.

## Lähteet
Päijät-Hämeen koulutuskonserni

**Päijät-Hämeen koulutuskonserni -kuntayhtymä** tunnetaan nykyään Koulutuskeskus Salpaus -kuntayhtymänä.
Skutskärin kirkko

**Skutskärin kirkko** () on Ruotsissa Älvkarlebyn kunnassa sijaitseva kirkkorakennus. Kirkko on rakennettu alun perin vuonna 1906, mutta paloi maan tasalle 1921 ja rakennettiin samana vuonna uudestaan. Tyyliltään rakennus edeustaa uusgotiikkaa.

## Lähteet

## Aiheesta muualla

* Bebyggelseregistret: Skutskärs kyrka
Norbergin kirkko

**Norbergin kirkko** () on Ruotsin Norbergin kunnassa sijaitseva kirkkorakennus. Kirkko on rakennettu harmaakivestä 1300-luvun lopussa, mutta Norbergissa on luultavasti ollut kirkko tai kappeli jo sitä ennen. Alussa kirkossa oli tornin sijasta kellotapuli, joka korvattiin tornilla vuonna 1697.

Kirkko on palanut kaksi kertaa, vuosina 1608 ja 1727. Sitä on myös restauroitu. Nykyinen ulkoasu on peräisin vuoden 1904 restauroinnista, jolloin holvit ja seinät koristeltiin jugend-tyyliin. 1700-luvulta peräisin olevat rokokoo-tyyliset alttari ja saarnatuoli maalattiin ja kullattiin vuoden 1888 restauroinnin yhteydessä.

Urut on rakennettu vuonna 1978 ja restauroitu vuonna 2009.

## Lähteet

## Aiheesta muualla

* Visit Västmanland: Norbergs kyrka
Tapani Tavi

**Tapani Tavi** (s. 1962 Savonlinna) on suomalainen runoilija ja prosaisti. 

Tavi myös esittää runoja, pitää runotaulunäyttelyjä ja opettaa kirjoittamista. Hän asuu Kittilässä ja ylläpitää kirkonkylällä Runohuone ry:n galleriaa. 

## Runoteoksia

**Teurastamokyyhky*. Omakustanne 1995. 
**Kissa Metsäläinen*. Ilias 2000. 
**Erakon perhe*. Vihreä kettu 2006. 
**Lastenvaunut pääkaupungissa*. Pilot-kustannus 2008. 
**Rantalaisia*. Omakustanne 2008. 
* *Rukoushuoneen portinvartija*. Omakustanne 2011. 
**Lapsen teko*. Omakustanne 2012. 
**Hauki latvavesien banaani*. Omakustanne 2014. 
*Milja idän ja pohjoisen joen nainen. Omakustanne 2016. 
*Keskiyön auringon ja kaamoksen työviikko. Runohuone 2018. 
*Pohjoinen kiva - Heimo Lujan neljä päivää. Runohuone 2019. 
*Yksi koivun killakka kaiken keskellä. Runohuone 2021. 
*Terveisin Tapan. Runoja kirjoista 1995–2021. Kirjokansi 2022. 
*Herra Tududin kalotin matka. Runohuone 2023. 
*Ounasjoen kuohu. Runoja. Runohuone 2024. 
*Puheluja tromssalaiselle kalastajalle, Runohuone 2025, 

## Lähteet

## Aiheesta muualla
https://www.instagram.com/runohuone
*Viitteitä Tapani Tavia käsitteleviin artikkeleihin Käkönen-artikkelitietokannassa
Kansainvälisen Jääkiekkoliiton mestaruuskilpailut 1914

**[[Kansainvälinen jääkiekkoliitto]]** IIHF (tuolloin LIHG) järjesti liiton kolmannen mestaruusturnauksen jääkiekossa 1914. Turnaukseen osallistui neljä joukkuetta. Lontoolaisjoukkue Prince's Club voitti turnauksen. Turnauksesta käytettiin myös nimeä **Coupe de Chamonix**, jolla nimellä kaupungissa oli järjestetty vuosittainen turnaus 1909–1912. 

## Sarjataulukko

## Lähteet

* http://www.passionhockey.com/hockeyarchives/amical1914.htm
Äldre svenska frälsesläkter

**Äldre svenska frälsesläkter**, tavallisesti lyhettynä **ÄSF**, on perusteos ruotsalaisesta keskiajan rälssisuvuista. Työn on rahoittanut Riddarhusdirektionen. Sen ovat toimittaneet Folke Wernstedt, Pontus Möller, Hans Gillingstam ja Lars-Olof Skoglund. Teoksessa esitellään 103 keskiajan Ruotsin sukua. 

Julkaisu on huolellisesti tehty ja tieteellisesti pätevä, mutta siitä puuttuu sukuja.

Suvut on rälssisukuja, jotka sammuivat ennen Ruotsin ritarihuoneen (Riddarhuset) perustamista 1626. ÄSF:ssä esitellään seuraavat silloisen Ruotsin itäosan suomalaiset suvut:

* Bengt Mårtensonin suku
* Bidz
* Djäkn, Jakob Abrahamsonin suku
* Djäkn, Lydekapoikien suku, Katso: Bengt Lydekesson Djäkn ja Klaus Lydekenpoika Djäkn
* Fincke, nuorempi suku
* Garp
* Ille-suvut
* Kurki-suku, vanhempi suku
* Lepas-suku
* Renhuvud
* Svärd, vanhempi suku
* Tawast

## Lähteet
*Äldre svenska frälsesläkter: ättartavlor. Vihot 1–5 kahtena osana. Julkaisija Riddarhusdirektionen.

### Viitteet

## Aiheesta muualla
*Äldre svenska frälsesläkter
Bidz

**Bidz** tai Bitzer on eteläsuomalainen keskiaikainen rälssisuku jonka juuret ovat Saksassa.

Kort Bitzer ja hänen vaimonsa Kristina Magnusdotter ostivat 21. helmikuuta 1394 maata Gennarbyssä, Tenholan pitäjästä Länsi-Uudeltamaalta. Vaimo Kristina oli turkulaisen maisterin Henrik Magnin sisar. Heille syntyivät tytär Anna (n. 1390–1419 jälkeen) ja poika Henrik (n. 1393–1395).

Henrik Bitzer tai Bidz syntyi aikaisintaan vuonna 1393 ja kuoli vuonna 1458. Hän oli kihlakunnantuomari Halikon pitäjässä Varsinais-Suomessa vuonna 1437. Hänet lyötiin ritariksi kuningas Kristofferin kruunajaisissa vuonna 1441. Hän oli linnanpäällikkö Turun linnassa vuonna 1442 ja Etelä-Suomen laamanni vuonna 1455, Turun maaoikeuden jäsen, valtaneuvos vuonna 1457. Hän oli naimisissa Anna Clausdotterin (Klasintytär) Djäknin, joka oli Klaus Lydekenpoika Djäknin ja Kristina Jönsdotter Garpin tytär. Heidän lapsiaan olivat: Turun piispa Kort (tai Konrad), Klaus, Erik ja Birgitta.

Anna Kortsdotter Bitz nai valtaneuvos Sune Sunesson Illen (n. 1360 – k. vuoden 1448 jälkeen). Tämä sai kuningas Erik XIII:lta rälssikirjan tiluksiinsa 7. joulukuuta 1407. Omisti tiloja lähinnä Varsinais-Suomessa: Henelax (Prästkulla) Tenholassa, Sunila Mynämäellä ja Kahiluoto Taivassalossa. Sune Sunesson oli tuomarina Vehmaan käräjillä vuonna 1390, valtaneuvos vuonna 1435 ja Etelä-Suomen laamanni vuosina 1437-1446. Heille syntyivät lapset Walborg (n. 1410–1463, nai 1. Bengt Mårtenssonin ja 2. Per Olofsson till Mälkilä), Jeppe (n. 1420–1439) ja Anders (nai Margareta Stigulfsdotter Finskilän).

Todisteena siitä, että Sune Sunesson Ille oli myöhemmin naimisissa Annan veljentyttären Birgitta Henriksdotter Bitzin kanssa, on tieto Ylistarossa Kokemäellä Ala-Satakunnassa sijaitsevasta tilasta perinnönjaossa vuodelta 1463, jossa paikalla olivat Birgitan veljet piispa Konrad Bitz ja laamanni Erik Bitz.

## Lähteet
* Äldre svenska frälsesläkter: ättartavlor. Bd 1. H. 2, sivut 119-122.
Osmoregulaatio

**Osmoregulaatiolla** tarkoitetaan eliöiden nestetasapainon säätelyä vedessä tai maalla silloin, kun ympäristön suolapitoisuus on eliön suolapitoisuutta korkeampi tai matalampi. Osmoreguloivilla eliöillä taas tarkoitetaan sellaisia eliöitä, joiden ruumiin nesteiden osmolaliteetti poikkeaa ympäristön osmolaliteetista ja jotka joutuvat joko poistamaan vettä hypotonisessa ympäristössä tai hankkimaan vettä hypertonisessa ympäristössä .

## Lähteet
Maljakkoasetelma

**Maljakkoasetelma** on suomalaisen taiteilijan Helge Dahlmanin öljyvärimaalaus kankaalle vuodelta 1952. Kooltaan tämä maalaus on 39×47 cm ja se kuuluu Ateneumin taidemuseon Ester ja Jalo Sihtolan kokoelmiin.

*Maljakkoasetelma* on Helge Dahlmanin sensualistinen täplämaalaustekniikalla toteutettu työ. Maalauksen taakse on kirjoitettu "Helge Dahlman "Maljakkoasetelma" (Kukkineen ruskealla pöydällä) omistaa Jalo Sihtola, ostettu näyttelystä -52."

## Lähteet

## Aiheesta muualla
* Suomen Kansallisgalleria: Kokoelmat: Maljakkoasetelma. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_4658C73B-1729-4F1E-9AA0-A6838E5527C8
Adastra

**Adastra** on helsinkiläinen heavy metal -yhtye. Yhtyeen perustivat kitaristit Olli Anttila ja Teemu Kurki vuonna 2001.

Julkaistuaan kolme demoa Adastra julkaisi EP:n *Eyes of the Night* vuonna 2006, minkä jälkeen yhtye solmi levytyssopimuksen suomalaisen Violent Journey Recordsin kanssa. Ensimmäisen studioalbumin, *[[The Last Sunset]]in* nauhoitukset alkoivat maaliskuussa 2007, ja sen tekeminen kesti 14 päivää.

Yhtyeen toinen studioalbumi, *[[Death or Domination]]* julkaistiin joulukuussa 2008. Tuorein studioalbumi, *[[Deadlock (Adastran albumi)|Deadlock]]* julkaistiin kesällä 2015.

## Jäsenet
* Ville Siikamäki – laulu (2004–)
* Olli Anttila – kitara (2001–)
* Teemu Kurki – kitara (2001–2002, 2013–)
* Santeri Vauramo – basso (2002–)
* Jussi Ruokolainen – rummut (2002–)

### Entiset jäsenet
* Kadarina Kenner – laulu (2003–2004)
* Jari Hartman – kitara (2006–2013)

## Diskografia
### Studioalbumit
* 
* 
* 
* 

### EP:t
* 

### Demot
* 
* 
* 

## Lähteet

## Aiheesta muualla
* Yhtyeen kotisivu 
*
Kakku (maalaus)

**Kakku** on suomalaisen taiteilijan Helge Dahlmanin öljyvärimaalaus kankaalle vuodelta 1959. Kooltaan maalaus on 33,5×41,5 cm ja se kuuluu Ateneumin taidemuseon Ester ja Jalo Sihtolan kokoelmiin.

Helge Dahlman maalasi *Kakku*-maalaukseen puoliksi syödyn kermaisen täytekakun. Maalauksen väreinä hän käytti iloista punaista, keltaista ja valkoista väriä. Myös kukkamaljakko kakun vieressä tuo juhlan tunnetta tähän suurpiirteisesti maalattuun maalaukseen.

## Aiheesta muualla
* Suomen Kansallisgalleria: Kokoelmat: Kakku.
Osmerus

**Osmerus** on kuorekalojen (Osmeriformes) lahkoon ja kuoreiden (Osmeridae) heimoon kuuluva kalasuku.

Siihen kuuluu kolme lajia, jotka elävät pohjoisten alueiden makeissa ja murtovesissä:

* Kuore – *Osmerus eperlanus* : Pohjois-Eurooppa
* Amerikankuore – *Osmerus mordax* : Pohjois-Amerikan koillisosat
* *[[Osmerus dentex]]* : Tyynenmeren pohjoisosat, Jäämeren rannikko.

Lajien luokittelussa on ollut eri käytäntöjä. *Osmerus dentex* on varsinkin aiemmin luettu *O. mordaxin* alalajiksi (*O. mordax dentex*). Toisaalta tietyissä Pohjois-Amerikan sisävesissä *O. mordaxin* kanssa yhdessä elävää hidaskasvuista muotoa on pidetty sen alalajina *Osmerus mordax spectrum* ja jopa omana lajinaan *O. spectrum*, mutta toisaalta joskus *O. mordaxin* synonyyminä.

## Lähteet
The Last Sunset

__NOTOC__
**The Last Sunset** on suomalaisen heavy metal -yhtyeen Adastran esikoisalbumi. Se julkaistiin vuonna 2007 levymerkillä Violent Journey Records.

## Kappaleet
#
#
#
#
#
#
#
#
#

## Kokoonpano
* Ville Siikamäki – laulu
* Olli Anttila – kitara
* Jari Hartman – kitara
* Santeri Vauramo – bassokitara
* Jussi Ruokolainen – rummut

### Tuotanto
* Santeri Salmi – äänittäjä, miksaaja
* Jukka Hesus Jokikokko – masteroija
* Riku Katainen – muu äänittäjä
* Juha Vuorma – kansitaide, grafiikka, layout
* Camilla Jakobson – valokuva

## Arvostelut
* Desibeli.net: 8-/10
* Imperiumi.net: 

## Lähteet

## Aiheesta muualla
* 
* The Last Sunset discogs.com -sivustolla
Death or Domination

__NOTOC__
**Death or Domination** on suomalaisen heavy metal -yhtyeen Adastran toinen studioalbumi. Se julkaistiin vuonna 2008 levymerkillä Violent Journey Records.

Toukokuussa 2008 Adastra aloitti uuden materiaalin kirjoittamisen. Levyn äänitys ja jälkituotanto kesti koko kesän. Drop Hammer Studiosin ohella albumia nauhoitettiin yhtyeen omassa A2M-studiossa.

## Kappaleet
#
#
#
#
#
#
#
#
#
#

## Kokoonpano
* Ville Siikamäki – laulu
* Olli Anttila – kitara
* Jari Hartman – kitara
* Santeri Vauramo – basso
* Jussi Ruokolainen – rummut

### Tuotanto
* Santeri Salmi – miksaaja
* Svante Forsbäck – masteroija

## Arvostelut
* Desibeli.net: 
* Imperiumi: 7+/10

## Lähteet

## Aiheesta muualla
* 
*
Ullan kosinta

**Ullan kosinta** on suomalaisen taiteilijan Helge Dahlmanin öljyvärimaalaus kankaalle vuodelta 1960. Maalauksen koko on 46,5×55 cm, ja se kuuluu Ateneumin taidemuseon Ester ja Jalo Sihtolan kokoelmiin.

Dahlman ikuisti nukkeja tähän maalaukseen, johon kuuluvat pussihousuinen itämaisesti puettu kosijanukke, hörsylähameinen daaminukke sekä iso kukkakori. Tässä suurpiirteisesti maalatussa maalauksessa nuket elävät kosintahetken tunnelmaa punaisella pöydällä.

## Lähteet
Kasvitieteellinen puutarha (maalaus)

**Kasvitieteellinen puutarha** on suomalaisen taiteilijan Helge Dahlmanin öljyvärimaalaus kankaalle vuodelta 1958. Kooltaan maalaus on 46,5×54,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.

Helge Dahlman pelkistää avaran taivaan alle näkymää Kaisaniemen kasvitieteellisestä puutarhasta tähän syksyiseen maalaukseen. Aidan takana olevat kupoli- ja taitekattoiset rakennukset luovat näkymään hieman itämaisen aavikkokaupungin tunnelmaa.

## Aiheesta muualla
* Suomen Kansallisgalleria: Kokoelmat: Kasvitieteellinen puutarha. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_A39A38FD-7FAF-4EB1-960E-7FE5D21F6C2D
Desert (albumi)

**Desert** on suomalaisen Antipope-metalliyhtyeen toinen studioalbumi. Se julkaistiin vuonna 2010 levymerkillä Torture Chamber Music.

## Tausta
Julkaistuaan kaksi EP:tä yhtye päätti alkaa kirjoittaa studioalbumia. Kesällä 2009 Rikberg ja Myllykangas aloittivat kappaleiden kirjoittamisen yhtyeen ensimmäiselle viralliselle studioalbumille. Albumin kappaleet äänitettiin marraskuun 2009 ja helmikuun 2010 välillä.

## Vastaanotto
Albumi sai pääosin positiivista, vaikkakin varautunutta palautetta. Musiikin omaperäisyyttä kehuttiin, mutta tekninen toteutus sai negatiivista palautetta. Albumin myötä Antipopen kappaleita soitettiin ensimmäistä kertaa kansallisella radiokanavalla.

## Kappaleet
#
#
#
#
#
#
#
#
#

## Kokoonpano
* Mikko Myllykangas – laulu
* Juho Rikberg – kitara
* Antti J. Karjalainen – kitara
* Santtu Heinilehto – basso
* Tuska E. – rummut

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* 
*
Nainen ja mandoliini

**Nainen ja mandoliini** on suomalaisen taiteilijan Helge Dahlmanin lyijykynätyö, 37×32 cm, vuodelta 1957. Se kuuluu Ateneumin taidemuseon Ester ja Jalo Sihtolan lahjoituskokoelmaan.

Helge Dahlman piirsi alastoman naisen mandoliinia pitelemässä tähän piirrokseen. Nuori polkkatukkainen nainen nojaa siinä tuolin selkänojaa vasten, ja hänellä on peitto reisiensä päällä. Naisen katse suuntautuu katselijasta vasemmalle; itse asiassa näyttäisi kuin hänen katseensa karsastaisi.

## Aiheesta muualla
* Suomen Kansallisgalleria: Kokoelmat: Nainen ja mandoliini. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA-2002-171